PATVIRTINTA

 Pakruojo Juozo Pakalnio muzikos

 mokyklos direktoriaus

 2020-09-01 d. įsakymu Nr. V- 1

**PAKRUOJO JUOZO PAKALNIO MUZIKOS MOKYKLOS**

**2020 - 2021 M. M.**

**UGDYMO PLANAS**

1. **BENDROSIOS NUOSTATOS**
2. Pakruojo Juozo Pakalnio muzikos mokyklos 2020 – 2021 m. m. ugdymo planas (toliau – Ugdymo planas) reglamentuoja pradinio, pagrindinio formalųjį švietimą papildančio ugdymo ir neformaliojo vaikų švietimo programų įgyvendinimą.
3. Ugdymo plano turinį reglamentuoja Pakruojo Juozo Pakalnio muzikos mokyklos formalųjį švietimą papildančio ugdymo programų aprašas, Neformaliojo vaikų švietimo koncepcija. Mokyklos tarybai pritarus, ugdymo planą iki mokslo metų pradžios tvirtina mokyklos direktorius.
4. Ugdymo plano turinys formuojamas mokyklos bendruomenei - mokytojams, mokiniams, jų

 tėvams – laisvai bendradarbiaujant ir vadovaujantis demokratinėmis nuostatomis.

1. **MOKYKLOS UGDYMO PLANO RENGIMAS**
2. Mokyklos Ugdymo planas parengtas vadovaujantis Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48 patvirtintomis Rekomendacijomis dėl meninio formalųjį švietimą papildančio ugdymo programų rengimo ir įgyvendinimo ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK – 2695 patvirtinta Neformaliojo vaikų švietimo koncepcija.
3. Ugdymo planą rengė 2020 m. gegužės 26 d. direktoriaus įsakymu Nr. V– 93 „Dėl 2020- 2021 m. m. ugdymo plano rengimo grupės sudarymo“ patvirtinta darbo grupė.
4. Ugdymo planas sudarytas atsižvelgiant į Pakruojo rajono savivaldybės tarybos 2016 m. gegužės 26 d. sprendimą T– 170 „Dėl Pakruojo Juozo Pakalnio muzikos mokyklos maksimalių veiklos rodiklių patvirtinimo“, Pakruojo rajono savivaldybės tarybos 2018 m. spalio 25 d. sprendimą T– 260 „Dėl Pakruojo Juozo Pakalnio muzikos mokyklos didžiausio leistino pareigybių skaičiaus nustatymo“, mokinių poreikius ir mokyklos finansines galimybes.
5. Mokyklos ugdymo plane įteisinti susitarimai dėl:
	1. ugdymo proceso organizavimo laikotarpių pusmečiais, mokinių atostogų laikotarpių;
	2. ugdymo programoms įgyvendinti skirtų ugdymo valandų paskirstymo atsižvelgiant į mokyklos lėšas ir mokytojų etatų skaičių;
	3. mokinių grupių sudarymo ir joms skiriamų valandų panaudojimo;
	4. mokinių ugdymo pasiekimų ir pažangos vertinimo tvarkos;
	5. nuotolinio darbo tvarkos.
6. **UGDYMO PROCESO ORGANIZAVIMO TVARKA**
7. Mokslo metai prasideda 2020 m. rugsėjo 1 d., baigiasi 2021 m. gegužės 31 d. Birželio- rugpjūčio mėnesiais gali būti vykdoma projektinė, koncertinė veikla, vykstama į konkursus, festivalius, dainų šventę, meistriškumo kursus, stovyklas.
8. Vienų mokslo metų ugdymo proceso trukmė 35 savaitės.
9. Mokykla ugdymo procesą organizuoja pusmečiais:

 I pusmetis 2020 m. rugsėjo 1 d. – 2021 m. sausio 17 d.

 II pusmetis 2020 m. sausio 18 d. – 2020 m. gegužės 31 d.

1. Mokinių atostogų laikas derinamas su bendrojo ugdymo mokyklų atostogomis.
2. Mokinių atostogos 2020–2021 mokslo metais:

|  |  |
| --- | --- |
| **Atostogos** | **Laikas**  |
| Rudens  | 2020-10-26–2020-10-30  |
| Žiemos (Kalėdų) | 2020-12-23–2021-01-05  |
| Žiemos | 2021-02-15–2021-02-19 |
| Pavasario (Velykų) | 2021-04-06–2021-04-09  |
| Ugdymo proceso pabaiga | 2021-05-31 |
| Ugdymo proceso trukmė (dienomis) | 175 |
| Vasaros atostogos | 2021-06-01– 2021-08-31 |

1. Mokinių atostogų metu, suderinus su tėvais, galima organizuoti repeticijas, koncertus, keliones ir kitus su ugdymu susijusius renginius.
2. Mokykla dirba 5 dienas per savaitę. Reikalui esant (mokyklos koncertinė veikla, konkursai, festivaliai), dirbama ir savaitgaliais ar švenčių dienomis.
3. Jeigu mokiniui yra skiriama viena savaitinė dalyko pamoka, šalims sutarus, ji gali būti skaidoma dirbant su mokiniu 2 kartus per savaitę – po 20 ir 25 min. Visų klasių mokinių pamokos trukmė 45 minutės.
4. Atsižvelgiant į popietinį darbo laiką su mokiniais, pertraukų trukmė mokykloje – 5 min.
5. Pamokų laikas:

|  |  |
| --- | --- |
| **Pamoka** | **Laikas** |
|  | 12.30 – 13.15 |
|  | 13.20 – 14.05 |
|  | 14.10 – 14.55 |
|  | 15.00 – 15.45 |
|  | 15.50 – 16.35 |
|  | 16.40 – 17.25 |
|  | 17.30 – 18.15 |
|  | 18.20 – 19.05 |
|  | 19.10 – 19.55 |

1. **FORMALŲJĮ ŠVIETIMĄ PAPILDANČIO MUZIKINIO UGDYMO PROGRAMOS**
2. **Pradinio** muzikavimo programa trunka 4 metus. Programos tikslas – suteikti mokiniui pradines muzikos žinias, muzikavimo gebėjimus ir įgūdžius ir bendrųjų ir dalykinių muzikinių kompetencijų, pasirenkant vieną iš šių muzikos instrumentų: fortepijoną, smuiką, klasikinę gitarą, akordeoną, kankles, saksofoną, klarnetą, fleitą, trimitą, tromboną, mušamuosius.
	1. Programos uždaviniai:
		1. plėtoti mokinių meninius ir kūrybinius gebėjimus;
		2. sudaryti mokiniams galimybę rinktis savo poreikius, gebėjimus atitinkančias muzikinio ugdymo formas;
		3. formuoti muzikos atlikimo įgūdžius ir gebėjimą naudotis muzikos kalbos priemonėmis;
		4. tenkinti pažinimo ir individualios muzikinės raiškos poreikius, ugdyti muzikalumą.
	2. Programos branduolį sudaro šie dalykai:
		1. muzikavimas;
		2. solfedžio;
		3. choras;
		4. pasirenkamieji dalykai: ansamblis, antrasis muzikos instrumentas, vokalas.
	3. Mokiniui privalomi yra trys branduolio dalykai.
3. **Pagrindinio** muzikavimo programos (5–7 mokymo metai) tikslas – sistemiškai plėsti mokinių muzikos srities žinias, stiprinti muzikavimo gebėjimus ir įgūdžius ir suteikti bendrųjų ir dalykinių muzikinių kompetencijų.
	1. Programos uždaviniai:
		1. sudaryti mokiniams galimybę plėtoti jų poreikius bei meninius ir kūrybinius gebėjimus atitinkančias muzikinio ugdymo formas;
		2. gilinti muzikos atlikimo įgūdžius ir gebėjimą naudotis muzikos kalbos priemonėmis;
		3. tenkinti pažinimo ir individualios muzikinės raiškos poreikius, ugdyti muzikalumą.
	2. Programos branduolį sudaro šie dalykai:
		1. muzikavimas;
		2. solfedžio;
		3. muzikos istorija;
		4. pasirenkamieji dalykai: antrasis muzikos instrumentas, vokalas, smuikų, pučiamųjų instrumentų, kanklių, mišrūs ansambliai, fortepijoniniai duetai.
	3. Mokiniui privalomi trys branduolio dalykai.
4. **NEFORMALIOJO UGDYMO PROGRAMOS**
5. **Ankstyvojo** muzikinio ugdymo programa, trunkanti 1–2 metus, siūloma 5 – 6 metų amžiaus vaikams. Ji skirta bendrųjų muzikinių gebėjimų ugdymui, neskiriant konkretaus muzikos instrumento.
6. **Specialiojo** muzikinio ugdymo programa**,** trunkanti 1- 5 metus, skirta specialiųjų ugdymosi poreikių (išskyrus turintiems ypatingų gabumų) turintiems vaikams nuo 6 metų jų tėvų (globėjų, rūpintojų) pageidavimu.
7. **Kryptingo** muzikinio ugdymo programa (1–2 metų programa, 8–9 mokymo metai) skirta mokiniams, baigusiems pradinio ir pagrindinio mokymo programas, besiruošiantiems tolimesnėms muzikos studijoms ar išsiskiriantiems ypatingais muzikiniais sugebėjimais, suteikianti galimybę toliau tęsti ir tobulinti pagrindinio muzikos instrumento grojimo įgūdžius, kūrybinius gebėjimus.
8. **Mėgėjų** muzikinio ugdymo programa, trunkanti iki 5 metų, skirta mokiniams, norintiems išmokti groti pasirinktu muzikos instrumentu, tačiau nepretenduojantiems įgyti reglamentuotą muzikinį išsilavinimą, taip pat mokiniams, baigusiems dalį pradinio ar pagrindinio formalųjį švietimą papildančio muzikinio ugdymo programos ir dėl mokymosi sunkumų ar asmeninių priežasčių pageidaujantiems mokytis tik pasirinktų muzikinio ugdymo dalykų pagal individualią programą.
9. **Neformaliojo** vaikų švietimo būreliai (ansamblis „Šypsenėlės“, vokaliniai ansambliai, kiti būreliai) skirtos ugdyti meninius, komunikacinius gebėjimus. Neformaliojo švietimo užsiėmimus gali lankyti ir mokiniai, nesimokantys pagal muzikinio ugdymo programas. Būrelių užsiėmimai yra nemokami.
10. **MOKYMOSI APLINKOS KŪRIMAS**
11. Mokyklos vadovas ir visa bendruomenė atsako už atviros, ramios, kūrybingos, vertybines nuostatas puoselėjančios, mokinių ir mokytojų mokymuisi palankios edukacinės aplinkos kūrimą ir palaikymą mokykloje.
12. Mokyklos aplinka- tai aplinka mokykloje ir už jos ribų, kurioje įgyvendinamas mokyklos ugdymo turinys. Mokymosi aplinka turi būti fiziškai, psichologiškai ir socialiai saugi ir sveika besimokančiajam.
13. Mokykla skatina mokytojus ir sudaro jiems sąlygas mokyklos ugdymo turinį įgyvendinti ne tik mokykloje, bet ir kitose aplinkose: koncertų salėse, bažnyčiose, kultūros ir švietimo įstaigose, kitose viešosiose erdvėse, koreguojant ugdymo procesą, dirbant įvairiomis ugdymo formomis (koncerto, projekto, didaktinio žaidimo ir kt.).
14. Mokyklos mokymosi aplinka pritaikyta mokyklos ugdymo programose iškeltiems tikslams siekti, sudarant galimybes mokinių aktyviam ugdymui(si), mokymuisi, koncertinei ir kitokiai veiklai.
15. **UGDYMO DIFERENCIJAVIMAS IR PAGALBA MOKANTIS**
16. Ugdymo diferencijavimas- ugdymo tikslų, uždavinių, turinio, metodų, priemonių, mokymosi aplinkos, vertinimo pritaikymas mokinių skirtybėms. Jo tikslas- sudaryti sąlygas kiekvienam mokiniui sėkmingiau mokytis.
17. Diferencijavimas taikomas mokiniui individualiai ar mokinių grupei pasiekimų skirtumams mažinti, gabumams plėtoti, tam tikroms veikloms atlikti.
18. Mokykla analizuoja, kaip mokiniams ugdymo procese pasiekti ugdymo programų reikalavimus. Priimant sprendimus atsižvelgiama į mokinio mokymosi motyvaciją, individualią pažangą ir sąmoningai keliamus mokymosi tikslus.
19. Pastebėjus mokymosi sunkumus, informuojami mokinio tėvai (globėjai) ir kartu tariamasi dėl mokymosi pagalbos suteikimo. Mokymosi pagalba integruojama į ugdymo procesą.
20. Rekomenduojama mokiniui suteikti mokymosi pagalbą po nepatenkinamo įvertinimo, ligos ir pan.
21. Mokykloje sudaroma galimybė specialiųjų ugdymosi poreikių turintiems vaikams mokytis pagal jiems pritaikytą programą.
22. **NUOTOLINIS MOKYMAS**
23. Esant išskirtinėms aplinkybėms, mokymas mokykloje gali vykti nuotoliniu būdu.
24. Karantino ar ekstremalios situacijos metu, atsižvelgiant į atsakingų institucijų (švietimo, mokslo ir sporto ministerijos, sveikatos ministerijos, ekstremalių situacijų valdymo komisijos ir kt.) sprendimus ir rekomendacijas, nuotoliniu būdu gali vykti visos ar dalis Ugdymo plane numatytų pamokų.
25. Atskiros pamokos nuotoliniu būdu gali būti vedamos (suderinus su mokyklos vadovu, mokiniu ir jo tėvais) ir kitais atvejais:
	1. jei mokiniui skirtas mokymas namuose ar mokinys dėl kitų priežasčių laikinai negali atvykti į mokyklą;
	2. jei mokytojas dėl lankymosi pas gydytoją ar kitų asmeninių priežasčių laikinai negali atvykti į mokyklą.
26. Mokytojai tiesioginiam bendravimui su mokiniais naudoja mobiliuosius telefonus, kompiuterius, programėles: Messenger, Zoom, Skype, Whats App, Class Room ar kitas.
27. Detaliai nuotolinio mokymo(si) organizavimas kiekvienu atveju derinamas su mokytojais, mokyklos vadovu, mokiniais ir jų tėvais.
28. **MOKINIŲ PAŽANGOS IR PASIEKIMŲ VERTINIMAS**
29. Pažangos ir pasiekimų vertinimas yra grindžiamas individualios pažangos vertinimo principu, mokinio pasiekimai lyginami su ankstesniaisiais, atsižvelgiant į tai, kas buvo numatyta pasiekti ugdymo procese, t. y. mokinio žinias ir supratimą, dalyko gebėjimus ir programos reikalavimus.
30. Mokinių ugdymo pažangai vertinti taikomi ir derinami šie vertinimo tipai: formuojamasis, diagnostinis, apibendrinamasis, kriterinis, kaupiamasis. Vertinimo rezultatai fiksuojami mokytojo dienynuose ir mokinio pažymių knygelėse.
31. Mokinių pasiekimai ir pažanga ankstyvajame ugdyme ir 1 klasėje vertinama lygius atspindinčiomis raidėmis: A-aukštesnysis, B-pagrindinis, C-patenkinamas lygis. Šios raidės rašomos į mokinių knygeles ir dienynus ugdymo proceso metu bei įvertinant pusmečių ir metų pasiekimus.
32. Kryptingo muzikinio ugdymo ir mėgėjų programose besimojančių mokinių pasiekimai vertinami „įskaityta“ arba „neįskaityta“.
33. 2–7 klasėse vertinama 10 balų sistema: 10-puikiai, 9-labai gerai, 8-gerai, 7-pakankamai gerai, 6-patenkinamai, 5-pakankamai patenkinamai 4-silpnai, 3-blogai, 2-labai blogai, 1-nieko neatliko. Patenkinami įvertinimai 4–10 balų, nepatenkinami įvertinimai 1–3 balai.
34. Mokinių pasiekimai vertinami pusmečiais. Pusmečio pažymys vedamas iš akademiniame  koncerte gauto pažymio, per pusmetį atsiskaitytų kūrinių ir visų to pusmečio pažymių vidurkio. Metinis pažymys vedamas iš I ir II pusmečių vidurkio.
35. Kiekvienas 2-7 klasės mokinys pagal ugdymo planą groja akademiniuose  koncertuose 2 kartus per metus, 1 kl. mokiniai- 1 kartą baigę II-ąjį pusmetį.
36. Mokinių pasirodymas akademiniuose koncertuose ir atsiskaitymuose neformaliojo švietimo programose (išskyrus kryptingo muzikinio ugdymo programą) yra neprivalomas.
37. Mokinių pasirodymą akademinio koncerto metu aptaria ir vertina specialybės mokytojas ir bent vienas iš šių muzikos pedagogų: mokyklos vadovas, metodinės grupės vadovas, tos pačios specialybės mokytojas.
38. Mokiniai dalyvavę konkursuose (išskyrus mokyklinius turus), metodinės grupės nutarimu to pusmečio akademiniuose koncertuose pasirodyti neprivalo.
39. Nuo atsiskaitymų, akademinių koncertų atleidžiami ugdytiniai, pusmečio eigoje dalyvavę festivaliuose, viešuose koncertuose, įvairiuose kultūriniuose renginiuose, užskaitant tik minėtuose renginiuose atliktus kūrinius.
40. Mokiniai, lankantys pasirinkto antrojo instrumento ir ansamblio pamokas, 2 kartus per metus atsiskaito to dalyko mokytojo akademiniuose koncertuose.
41. Visų programų ir klasių mokinių mokymosi rezultatai aptariami su tėvais (globėjais, rūpintojais) individualių pokalbių metu, po akademinių atsiskaitymų.
42. Mokiniams, baigiantiems atnaujintą pradinio FŠPU programą (4 klases) ir įvykdžiusiems programinius reikalavimus, mokslo metų pabaigoje organizuojamas žinių patikrinimas. 4 kl. mokiniams, kuriems sunkiai sekasi įvykdyti privalomus programos reikalavimus, gali būti pasiūlyta nebetęsti mokymosi arba pereiti į mėgėjų programą.
43. Baigę pagrindinio FŠPU programą ir įvykdę programinius reikalavimus, mokiniai laiko baigiamuosius solfedžio ir pagrindinio instrumento egzaminus. Baigus muzikos istorijos dalyko programą laikoma įskaita. Antrojo instrumento, ansamblio galutinis balas vedamas iš pusmečių įvertinimų.
44. Mokinius baigiamųjų egzaminų ir 4 kl. žinių patikrinimo metu vertina direktoriaus įsakymu paskirtos vertinimo komisijos.
45. **MOKINIŲ PRIĖMIMAS IR PAŠALINIMAS IŠ MOKYKLOS**
46. Mokinių priėmimas į Pakruojo Juozo Pakalnio muzikos mokyklą vyksta birželio mėnesio pradžioje, papildomas priėmimas, esant laisvų vietų- iki spalio mėnesio pabaigos.
47. Priėmimą į muzikos mokyklą organizuoja ir muzikinių duomenų patikrinimą vykdo mokyklos direktoriaus įsakymu paskirta vertinimo ir atrankos komisija.
48. Nesant vietų priimti visus norinčius mokytis, pirmenybė teikiama jaunesniojo amžiaus, taip pat ryškesnių meninių gebėjimų turintiems vaikams.
49. Siekiantiems mokytis pagal kryptingo muzikinio ugdymo programą pirmenybė teikiama gabiausiems mokiniams, aktyviai dalyvaujantiems mokyklos mokomuosiuose meno kolektyvuose, koncertinėje veikloje.
50. Mokinį priimant į Pakruojo Juozo Pakalnio muzikos mokyklą, su jo tėvais (globėjais) sudaroma Mokymo sutartis mokytis pagal formalųjį švietimą papildančio pradinio ar pagrindinio muzikinio ugdymo, neformaliojo ankstyvojo, mėgėjų, kryptingo muzikinio ugdymo programas. Visų mokinių priėmimas mokytis tvirtinamas direktoriaus įsakymu.
51. Mokiniai iš mokyklos šalinami dėl sąmoningo nesimokymo, ugdymo programos neįvykdymo bei pamokų nelankymo be pateisinamų priežasčių, nemokant mokesčio už mokslą, grubiai pažeidus mokinių mokymosi ir elgesio taisykles.
52. Šalinimo iš mokyklos klausimą svarsto Mokytojų ir Mokyklos tarybos; mokinio pašalinimas iš mokyklos įforminamas direktoriaus įsakymu.
53. **PAŽYMĖJIMŲ IŠDAVIMAS**
54. Mokiniams, baigusiems pagrindinio muzikinio ugdymo programą ir išlaikiusiems baigiamuosius egzaminus, išduodami Lietuvos Respublikos švietimo ir mokslo ministerijos nustatyto pavyzdžio Neformaliojo vaikų ugdymo pažymėjimai (kodas 9201).
55. Mokyklos nustatytos formos pažymos išduodamos mokiniams:
	1. baigusiems mėgėjų, kryptingo muzikinio ugdymo programas;
	2. nebaigusiems programų ir išvykstantiems iš mokyklos.
56. **UGDYMO PROGRAMŲ DALYKAI**
57. Muzikavimui mokyti (išskyrus muzikavimą fortepijonu ir akordeonu) pagal galimybes skiriama 0,5 valandos per savaitę koncertmeisteriui.
58. Choro grupei skiriama 1 savaitinė koncertmeisterio valanda, jungtinėms choro ir ansamblių repeticijoms – 1–2 savaitinės valandos.
59. Antrojo muzikos instrumento paskirtis – ugdyti bendruosius muzikavimo gebėjimus ir suteikti antrojo muzikos instrumento muzikavimo patirtį. Antruoju muzikos instrumentu rekomenduojamas fortepijonas, galimi ir kiti muzikos instrumentai.
60. Antrasis muzikos instrumentas rekomenduojamas mokiniams nuo 4 klasės, skiriant 1 savaitinę valandą. Esant galimybei pažangiems mokiniams antrasis muzikos instrumentas gali būti skiriamas ir jaunesnėse klasėse.
61. Turintiems gerus vokalinius duomenis 1- 2 papildomo vokalo pamokos gali būti skiriamos nuo 1 klasės.
62. Pagrindinio muzikos instrumento, antrojo muzikos instrumento, solinio dainavimo pamokos yra individualios.
63. Chorinio dainavimo, muzikos istorijos ir solfedžio pamokos – grupinės. Grupę sudaro 5–12 mokinių.
64. Choriniam dainavimui grupei skiriamos 1–2 pamokos.
65. Solfedžio pamokoms visose klasėse skiriamos 2 savaitinės pamokos.
66. 5–7 klasių mokiniams muzikos istorijos pamokoms skiriama viena savaitinė valanda.
67. Linkuvoje ugdomiems mokiniams solfedžio pamokose skirtingos klasės gali būti jungiamos, mokinių skaičius grupėse gali būti mažesnis.
68. Mokyklos mokomųjų meno kolektyvų paskirtis – ugdyti bendruosius muzikavimo gebėjimus, suteikti ir tobulinti ansamblinio muzikavimo patirtį.
69. Mokomųjų meno kolektyvų muzikavimo tęstinumui užtikrinti 2020 – 2021 m. m. mokykloje pasirinkti šie mokomieji meno kolektyvai: jaunučių choras, pučiamųjų instrumentų, styginių instrumentų ansambliai, fortepijoniniai duetai, mišrūs ansambliai.
70. **UGDYMO PLANO LENTELĖS**
71. **Pradinis muzikinis formalųjį švietimą papildantis muzikinis ugdymas**

|  |  |
| --- | --- |
| **Dalykas** | **Mokymo metai (klasė), dalykams skiriamų savaitinių pamokų skaičius** |
| **1** | **2** | **3** | **4** |
| Privalomi dalykai | Muzikavimas  | 2 | 2 | 2 | 2 |
| Solfedžio  | 2 | 2 | 2 | 2 |
| Choras | 1-2 | 1-2 | 1-2 | 1-2 |
| Pasirenkamieji dalykai | Antras instrumentas | - | - | 0-1 | 0-1 |
| Ansamblis  | 0-1 | 0-1 | 0-2 | 0-2 |
| Vokalas | 0-2 | 0-2 | 0-2 | 0-2 |
| **Minimalus pamokų skaičius** | **5** | **5** | **5** | **5** |
| **Maksimalus pamokų skaičius** | **7** | **7** | **8** | **8** |

1. **Pagrindinis muzikinis formalųjį švietimą papildantis muzikinis ugdymas**

|  |  |
| --- | --- |
| **Dalykas** | **Mokymo metai (klasė), dalykams skiriamų savaitinių pamokų skaičius** |
| **5** | **6** | **7** |
| Privalomi dalykai | Muzikavimas  | 2 | 2 | 2 |
| Solfedžio  | 2 | 2 | 2 |
| Muzikos istorija | 1 | 1 | 1 |
| Pasirenkamieji dalykai | Antrasis instrumentas | 0-1 | 0-1 | 0-1 |
| Ansamblis  | 0-2 | 0-2 | 0-2 |
| Vokalas | 0- 2 | 0- 2 | 0- 2 |
| **Minimalus pamokų skaičius** | **5** | **5** | **5** |
| **Maksimalus pamokų skaičius** | **10** | **10** | **10** |

1. **Ankstyvasis neformalusis muzikinis ugdymas**

|  |  |
| --- | --- |
| **Dalykas** | **Mokymo metai, dalykams skiriamų savaitinių pamokų skaičius** |
| **1**  | **2**  |
| Muzikinis lavinimas | 1-2 | 1-2 |
| Mokomasis kolektyvas (choras, ansamblis) | 0-2 | 0-2 |
| **Minimalus pamokų skaičius** | **2** | **2** |
| **Maksimalus pamokų skaičius** | **4** | **4** |

1. **Specialusis neformalusis muzikinis ugdymas**

|  |  |
| --- | --- |
| **Dalykas** | **Mokymo metai, dalykams skiriamų savaitinių pamokų skaičius** |
| **1**  | **2**  |
| Muzikinis lavinimas | 1-2 | 1-2 |
| Mokomasis kolektyvas (choras, ansamblis) | 0-2 | 0-2 |
| **Minimalus pamokų skaičius** | **2** | **2** |
| **Maksimalus pamokų skaičius** | **4** | **4** |

1. **Kryptingas neformalusis muzikinis ugdymas**

|  |  |
| --- | --- |
| **Dalykas** | **Mokymo metai, dalykams skiriamų savaitinių pamokų skaičius** |
| **1**  | **2**  |
| Muzikavimas | 2 | 2 |
| Solfedžio | 0-2 | 0-2 |
| Antrasis instrumentas | 0-1 | 0-1 |
| Kiti pasirenkamieji dalykai | 0-2 | 0-2 |
| **Minimalus pamokų skaičius** | **2** | **2** |
| **Maksimalus pamokų skaičius** | **7** | **7** |

* 1. Pageidaujantiems solfedžio dalyko pamokas rekomenduojama lankyti su pagrindinio ugdymo programos klasių mokiniais.
1. **PAKRUOJO ATVIRAS JAUNIMO CENTRAS**
2. Mokyklos padalinys – Pakruojo atviras jaunimo centras savo veiklą grindžia mokyklos direktoriaus patvirtintais dokumentais.
3. Centro tikslas yra gerinti Pakruojo savivaldybės teritorijoje gyvenančio jaunimo laisvalaikio užimtumo kokybę, motyvuoti tapti visuomeniškais, plėsti savęs realizavimo galimybes, taikant atviro darbo su jaunimu principus.
4. Centro uždavinys- sudaryti sąlygas jaunimui saugiai ir kūrybingai leisti laisvalaikį, kuriant naujas turiningas jaunimo užimtumo formas.

Parengė darbo grupė:

1. Nijolė Pupinienė- direktorė, darbo grupės vadovė,
2. Dainius Tomkus- pučiamųjų mokytojas, darbo grupės narys,
3. Natalija Chrapačienė- fortepijono mokytoja, darbo grupės narė,
4. Palmira Jasilionienė- kanklių mokytoja, darbo grupės narė,
5. Sandra Gegieckienė- muzikos teorijos ir vokalo mokytoja, darbo grupės narė,
6. Ingrida Tuomienė- muzikos teorijos ir choro mokytoja, darbo grupės narė.

 2020 m. birželio 22 d.

SUDERINTA

Mokyklos tarybos

2020 m. rugpjūčio 31 d. posėdžio protokoliniu nutarimu (protokolas Nr.1)